[{"text_idx": "#000027", "text": "Afallon yw\u2019r olaf yn nhrioleg Yma, sef tair nofel ar gyfer rhai 14 oed a hy\u0302n. Yr Ynys a Hadau yw enwau\u2019r ddwy nofel arall. Er mai i bobl ifanc roeddwn i\u2019n ysgrifennu, doeddwn i ddim am gyfyngu fy hun i\u2019r grw\u0302p oedran hwnnw, a dwi\u2019n falch o glywed bod oedolion hefyd yn darllen y gyfres."}, {"text_idx": "#000029", "text": "Y bri\u0302ff oedd tair nofel wedi\u2019i seilio yn y dyfodol neu ffantasi. Rhaid i mi gyfaddef, doedd dim llawer o syniad gen i ble i gychwyn meddwl am stori. Roedd y syniad o sgwennu cyfres yn codi ofn arna i braidd. Sut oedd cynnal diddordeb darllenwyr ifanc dros dair nofel? Sut oedd cynnal fy niddordeb i dros dair nofel?"}, {"text_idx": "#000030", "text": "A\u2019i seilio yn y dyfodol neu ffantasi? Cyfaddefiad pellach: dwi ddim yn un am ddarllen ffantasi. Wnes i erioed gladdu fy hun mewn anturiaethau Potteraidd, na llyncu llyfrau Philip Pullman fesul llathen. Fel arfer, rwy\u2019n cadw\u2019n glir o\u2019r arallfydol (gan wybod ar yr un pryd cymaint o golled yw hynny i mi fel darllenydd). Felly, os nad oeddwn i\u2019n llwyddo i ddarllen nofelau ffantasi, pa obaith yn y byd oedd gen i o ysgrifennu nofelau o\u2019r fath?"}, {"text_idx": "#000031", "text": "Ar y llaw arall, roedd yna ape\u0302l pendant i osod stori yn y dyfodol. Mae\u2019n hollol wahanol i\u2019r arallfydol am mai dechrau wrth eich traed, yn heddiw, rydych chi mewn gwirionedd, ac estyn carped cyfan o \u2018beth os?\u2019 allan o\u2019ch blaen dros y degawdau i\u2019r dyfodol. Gallwch greu eich byd eich hun o fewn cyfyngiadau rhesymegol y byd hwn, a dilyn eich trwyn fel petai, i weld lle mae\u2019n eich arwain."}, {"text_idx": "#000032", "text": "Dwi\u2019n edmygu gwaith dyfodolaidd neu o\u0302l-apocalyptig fel Y Dw\u0302r gan Lloyd Jones, Titrwm gan Angharad Tomos, Llyfr Glas Nebo gan Manon Steffan Ross ac Ebargofiant gan Jerry Hunter, a gwaith Margaret Atwood, George Orwell a Cormac McCarthy, ac yn sicr, mae\u2019r rhain wedi dylanwadu ar y ffordd dwi\u2019n ysgrifennu. Ddeng mlynedd yn o\u0302l, ysgrifennais nofel ddyfodolaidd o\u2019r enw Annwyl Smotyn Bach a oedd yn olrhain hanes mam feichiog oedd yn byw dan drefn ormesol a geisiai gael gwared ar bopeth lleiafrifol, gan gynnwys llyfrau Cymraeg a defnydd o\u2019r Gymraeg."}, {"text_idx": "#000033", "text": "Hanes Gwawr a Cai sydd yn y gyfres Yma. Maen nhw\u2019n byw 120 o flynyddoedd yn y dyfodol, yn 2140, ar ynys yng nghylch yr arctig. Maen nhw hefyd yn siarad Cymraeg, fel mae llawer o drigolion yr Ynys, am fod Rhian, neu Mam Un, bum cenhedlaeth ynghynt, wedi ymrwymo i gadw\u2019r iaith yn fyw ar dafodau ei disgynyddion ar o\u0302l y Diwedd Mawr, pan gafodd y rhan fwyaf o boblogaeth y byd eu difa mewn rhyfel niwclear."}, {"text_idx": "#000034", "text": "Adrodd hanes taith Gwawr a Cai yn o\u0302l i Gymru mae Yr Ynys, yn o\u0302l i Aberystwyth o lle roedd Mam Un wedi dod dros ganrif ynghynt. Maen nhw\u2019n meddwl eu bod nhw\u2019n dychwelyd i wlad heb unrhyw bobl yn byw ynddi, ond maen nhw\u2019n cael sioc wrth weld olion pobl, a\u2019r rheini\u2019n olion diweddar."}, {"text_idx": "#000036", "text": "Erbyn Afallon, daw trigolion Aberystwyth wyneb yn wyneb a\u0302 heriau eraill, a thaith arall i le gwahanol iawn y tro hwn."}, {"text_idx": "#000039", "text": "I osod stori yn y dyfodol yn hollol wahanol i\u2019r arallfydol am mai dechrau wrth eich traed, yn heddiw, rydych chi mewn gwirionedd, ac estyn carped cyfan o \u2018beth os?\u2019 allan o\u2019ch blaen dros y degawdau i\u2019r dyfodol."}, {"text_idx": "#000041", "text": "Y diweddaraf oddi wrth Anffurfiol"}, {"text_idx": "#000043", "text": "Yn ddiweddar mae'r iaith Gernyweg wedi dod yn fwy amlwg i bobl"}]